Okresná prokuratúra Veľký Krtíš 
Banícka 3, 990 80 Veľký Krtíš 	

Sp. zn. : Pv 117/12/6610	Veľký Krtíš, 9.5.2012
EEČ : 2-50-30-2012

U Z N E S E N I E

Trestná vec:	obvinený XXXXX  
Prečin:	nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Veľký Krtíš
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
V trestnej veci pre prečin nevyplatenia mzdy a odstupného podľa § 214 ods. 1 Tr. zák. na tom skutkovom základe, že dňa 07.07.2011 vo XXXXX, ako zamestnávateľ - živnostník pod obchodným menom XXXXX XXXXX nevyplatil svojmu zamestnancovi XXXXX, nar. XXXXX náhradu mzdy za výpovednú dobu 2 mesiacov pri okamžitom skončení pracovného pomeru vo výške 833,96 € ku škode XXXXX, uvedenú sumu dodatočne vyplatil 27.04.2012. 
Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka PZ, OO PZ XXXXX sp. zn. XXXXX z 29.02.2012 bolo podľa § 199 ods. 1 Tr. por. začaté trestné stíhanie a podľa § 206 ods. 1 Tr. por. bolo vznesené obvinenie XXXXX za prečin nevyplatenia mzdy a odstupného podľa § 214 ods. 1 Tr. zák. na tom skutkovom základe, ako je to uvedené vo výrokovej časti tohto uznesenia. 

	Poverený príslušník PZ po ukončení skráteného vyšetrovania dňa 30.04.2012 predložil na tunajšiu okresnú prokuratúru vyšetrovací spis spolu s návrhom na podanie obžaloby. Po preskúmaní vyšetrovacieho spisu som zistil, že návrh na podanie obžaloby nie je dôvodný, nakoľko sú splnené všetky podmienky pre podmienečné zastavenie trestného stíhania podľa § 216 ods. 1, písm. a, b, c, Tr. por. 

	Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého  horná hranica neprevyšuje 5 rokov môže prokurátor  so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 
a) vyhlási, že spáchal skutok za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu ak bola činom spôsobená, alebo s poškodeným o jej náhrade uzaverel dohodu, alebo urobil iné opatrenia na jej náhradu, a 
c) vzhľadom na osobu obvineného s prihliadnutím na jeho doterajší život a na okolnosti prípadu možno  takého rozhodnutie považovať za dostačujúce.

	Za prečin podľa § 214 ods. 1 Tr. zák. je možné uložiť trest odňatia slobody až na 3 roky. 

	XXXXX bol v prípravnom konaní vypočutý, v plnom rozsahu sa priznal, uviedol že motívom nevyplatenia dvojmesačného odstupného pre poškodeného XXXXX bola tá skutočnosť, že tento mu dlhoval sumu 3 000 € a takýmto spôsobom si chcel zabezpečiť časť svojej pohľadávky. Je si vedomý, že nemal právo mu odstupné nevyplatiť, svoju chybu napravil a postupne poškodenému poslal na jeho účet a to 24.02.2012 sumu 50 €, 22.03.2012 sumu 500 € a 27.04.2012 sumu 283,96 €, tým je celý dlh voči poškodenému vyrovananý. Výpoveď obvineného potvrdzuje na čl. 20-22 výpis z účtu VUB XXXXX, kde je preukázané, že obvinený poškodenému uhradil spôsobenú škodu. 

	Poškodený XXXXX pri svojom výsluchu 18.04.2012 potvrdil, že dostal ku dňu výsluchu sumu 550 € a obvinený mu dlhuje ešte 283,96 €. Vzhľadom k tomu,že výsluch prebehol 18.04.2012 a suma 283,96 € bola poukázaná až 27.04.2012, nemohol poškodený v čase výsluchu vedieť, že už mu bola zaplatená plná suma odstupného a teda obvinený mu nič nedĺži. Z odpisu z registra trestov vyplýva, že obvinený nemá záznam v registri trestov, v mieste bydliska požíva dobrú povesť a pri svojom výsluchu dal súhlas k podmeinečnému zastaveniu trestného stíhania. Nakoľko boli splnené všetky podmienky ustanovenia § 216 ods. 1, písm. a, b, c Tr. por. a obvinený dal súhlas k takémuto postupu, vzhľadom na okolnosti prípadu, osobu obvineného, ako aj uhradenie spôsobenej škody bolo na mieste voči XXXXX podmienečne zastaviť trestné stíhanie. 

	Obvinenému pri podmienečnom zastavení trestného stíhania bolo možné určiť skúšobnú dobu na 1 až 5 rokov. Vzhľadom k jeho osobe, okolnostiam prípade a nárhade spôsobenej škody mu bola uložená skúšobná doba na 1 rok. V prípade, že sa obvinený počas skúšobnej doby dopustí  ďalšieho protiprávneho konania, bude pokračované v jeho trestnom stíhaní a bude na neho podaná obžaloba. Skúšobná doba začína plynúť od právoplatnosti rozhodnutia o podmienečnom zastavení trestného stíhania. 

	Vzhľadom k horeuvedeným skutočnostiam som rozhodol tak, ako je to uvedené vo výrokovej časti tohto uznesenia. 
	
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Gabriel Geško
prokurátor